google/wiki40b huggingface dataset:
Stockfleth

Stockfleth (de Stockfleth) er en dansk-norsk slekt med flere grener som var adelige. Slekten stammer fra kjøpmann på Bragernes Eggert Stockfleth (død 1638 på Bragernes), opprinnelig fra Haderslev i Danmark. Ifølge en ubekreftet tradisjon skal han visstnok stamme fra en gammel adelsslekt, og tre slektsgrener ble «naturalisert» som dansk adel i 1779, mens to andre grener var rangadel fra 1600-tallet. Stamfaren Eggert Stockfleth var far til biskop i Christiania Henning Stockfleth (død 1664), trelasthandler og rådmann i Christiania Jacob Stockfleth (1607–52), som bl.a. ble eier av Viul, og trelasthandler og borgermester i Christiania Hans Stockfleth (død 1664). Henning Stockfleth var far til stiftamtmann Christian Stockfleth (1639–1704), en av hovedmennene bak Christian Vs Norske Lov. Christian Stockfleth var farfar til stiftamtmann, høyesterettsdommer og godseier Christian de Stockfleth (1715–1750) til Søholm, Brahesholm og Krenkerup i Danmark.
Jacob Stockfleth var far til sogneprest i Stange Christopher Stockfleth (1639–79) og lagmann i Christiania Hannibal de Stockfleth (1649–1721), som begge ble stamfedre for adelige grener av slekten, samt til rådmann i Christiania Eggert Stockfleth (død 1698), som ble stamfar for en borgerlig gren, og til Hans Jacobsen (Gullerud), som har etterkommere i bondestand som brukte andre gårds-, senere slektsnavn, i mannslinjen etter Jacob Stockfleth bl.a. Gullerud, Bølgen, Sætrang, Walders, Finnebråten, Lindboe, Trollerud, Nakkjem, og Berg.
Fra Christopher Stockfleth stammer sønnen, sogneprest i Gausdal Ole Stockfleth (1674–1727) og dennes sønnesønn, sorenskriver Thomas Rosing de Stockfleth (1742–1808), som ble adlet i 1779. En kognatisk gren stammer fra Ole Stockfleths datterdatter Gidske Sophie Pihl, og til denne grenen hører samemisjonæren og sogneprest Nils Vibe Stockfleth (1787–1866).
Fra Hannibal Stockfleth (1649–1721) stammer viseadmiral William Walker Stockfleth (1736–1818), som ble adlet 1779. Blant Eggert Stockfleths etterkommere er arkitekten Frederik Hannibal Stockfleth (1817–63).
De tre grenene fikk adelspatent i 1779 etter søknad hvor de påberopte seg at slekten hadde vært regnet som adelig siden Valdemar IIIs tid. Søknaden fremla imidlertid ikke noe bevis for dette. Fra begynnelsen av 1600-tallet hadde to andre familiegrener vært såkalt rangadel.

Slektsvåpen

Slektens våpenskjold, som fastsatt ved adlingen og ifølge slekten ført også tidligere, viser et ovalt rødt skjold i hvis øverste høyre hjørne en seksoddet gull stjerne og i nederste venstre hjørne en harniskkledt mann med hjelm, på skjoldet en kronet hjelm, med som hjelmtegn en oppstigende halv sølv mynde med gull halsbånd. Skjoldholdere er to opprette sølv mynder med gull halsbånd.
Star Wars: The Force Unleashed (prosjekt)

Star Wars: The Force Unleashed er et multimedia prosjekt utviklet av LucasArts sammen med Dark Horse Comics, LEGO, Hasbro og Del Rey Books. Prosjektet består av et videospill utgitt i september 2008, et oppfølger spill utgitt i oktober 2010, en roman, actionfigurer, tegneserier, referanse bok og et rollespill.

Plot

Star Wars: The Force Unleashed forteller en historie om Darth Vader sin hemmelige lærling som går under kodenavnet "Starkiller", født Galen Marek. Starkiller får i oppgave å utrydde de gjenværende jediene etter at Palpatine beordrer dem drept. Handlingen foregår mellom filmene Star Wars Episode III: Sithene tar hevn og Star Wars Episode IV: Et nytt håp. Handlingen utforsker ettervirkningene av den store jedi utryddelsen og Darth Vader sinn vei mot større makt. Hendelsene i The Force Unleashed er sentrale i utviklingen og historien til Darth Vader som karakter. Flere karakterer fra Et nytt håp, Imperiet slår tilbake og Jediridderen vender tilbake dukker opp i handlingen. Til slutt ofrer Starkiller seg for å redde lederne i den nylig opprettede Opprøreralliansen. De æret ham ved å bruke hans familie symbol som Opprøreralliansen sitt symbol.
Tappeluft Pictures

Tappeluft Pictures er et norsk produksjonsselskap innen spillefilm og TV-serier. Selskapet har sitt hovedkontor i Alta og har tatt navnet etter bygda Tappeluft (samisk Dáhpeluokta)på nordsida av Langfjorden litt aust for Langfjordbotn i Alta kommune. 
Filmselskapet ble startet i 2007 og eies/drives i dag av Tommy Wirkola, Terje Strømstad, Kjetil Omberg og Stig Frode Henriksen.
Ulvenatten (film)

Handling

Filmen tar sitt utgangspunkt i et direktesendt debattprogram på fjernsyn, hvor terrorister fra Tsjetsjenia tar programlederen Kristin Bye og debattantene som gisler.
Kontinent Skandinavia

Kontinent Skandinavia. Anti-totalitært tidsskrift var et norsk tidsskrift som utkom fra 1979 til 1982, med Tore Stubberud som redaktør.
Tidsskriftet utkom i samarbeid med det franskspråklige tidsskriftet Kontinent i Paris, som var et organ for opposisjonelle som levde i eksil fra Øst-Europa. Kontinent Skandinavia formulerte kritikk av marxismen og av de totalitære kommunistiske statene i Øst-Europa.
Bakgrunnen for tidsskriftet var omslaget blant europeiske intellektuelle på slutten av 1970-tallet, da mange, med de franske såkalte nye filosofene (blant andre André Glucksmann) i spissen, vendte seg bort fra marxismen. Tore Stubberud hadde introdusert «de nye filosofene» i Norge gjennom intervjuer og i boka Anti-Marx (1978).
I redaksjonsrådet for Kontinent Skandinavia satt blant andre Asbjørn Aarnes, Bengt Calmeyer, John Sannes, Hans Skjervheim og Ivar Magnus Ravnum. Tidsskriftet bragte stoff av blant andre Eugène Ionesco, Leszek Kolakowski og Claude Lefort. Den norske filosofen Hans Skjervheim bidro med «Brev fra Myrkdalen».
Studentparlamentet ved Oslomet – storbyuniversitetet

Studentparlamentet er det øverste studentorganet på Oslomet – storbyuniversitetet.
Parlamentet ledes av et arbeidsutvalg som består av leder, nestleder og to fagpolitiske stillinger. Arbeidsutvalget bistås av et sekretariat på to medarbeidere. Parlamentsmøtene er Studentparlamentets høyeste organ. Parlamentet er urnevalgt med representanter fra alle fire fakulteter.
Amir Abrashi

Landslaget

Under Sommer-OL 2012 i London deltok han for Sveits der de ble utslått i gruppespillet.
Han ble tatt ut i Albanias EM-tropp til EM i Frankrike 2016.
Bagram Theater Internment Facility

Bagram Theater Internment Facility (tidligere Bagram Collection Point, også kjent som Salt Pit) er en omstridt amerikansk fangeleir i Afghanistan. Fangeleiren var opprinnelig ment som et oppsamlingssted for fanger før overføring til andre fangeleirer, men den fikk tidlig status som hovedleir i Afghanistan for fanger tatt under krigen mot terror, og det regnes i 2008 som sannsynlig at leiren vil ha denne statusen i overskuelig fremtid.
Det har fremkommet en rekke beskyldninger om bruk av tortur i fangeleiren.
Blant USAs mange fangeleirer er Guantánamo og Abu Ghraib (fengsel/fangeleir) de mest kjente, med Bagram på en svak tredjeplass. Ifølge en rapport fra Amnesty International representerer disse likevel bare en liten del av USAs minst 70 000 fanger tatt under krigen mot terror.

Andre nevneverdige steder er Kandahar Air Base (Kandahar International Airport) i Afghanistan, Camp Bucca i Irak, samt et stort antall såkalte Black Sites, hemmelige internasjonale CIA-fengsler. Tusener av fanger holdes også av andre land på vegne av USA.

Overgrep og tortur

I 2005 offentliggjorde The New York Times en intern militær rapport som forteller om overgrep og/eller tortur i fangeleiren, blant annet at det er vanlig å slå og sparke fangene, og at flere fanger har blitt slått til døde. En av disse ble slått i hjel på tross av at fangevokterne og avhørsspesialistene var overbevist om at fangen ikke var skyldig og heller ikke hadde informasjon - mishandlingen beskrives mer som underholdning. Rapporten utdyper og bekrefter en tidligere uttalelse gjort av US Army.

Ved siden av slag og spark nevnes bruk av fysisk ubehagelige posisjoner som lenking av fanger i taket og på dører i dagevis, frarøving av søvn i opptil 36 timer, frarøving av åndedrett, tvang til å lete etter ting som er begravd i latriner, frarøving av sansestimulering og andre tilsvarende metoder.
I henhold til artikler publisert i The New York Times hevder både fanger som har blitt holdt begge steder og amerikanske militære talsmenn at forholdene i leiren er verre enn på Guantanamo.
Amnesty International hevder at fanger er blitt torturert, og at USA er ansvarlig.

Forsøk på å stenge fangeleiren

Bush-adminsitrasjonen og USAs militære ledelse har vært under sterkt press fra menneskerettighetsgrupper og advokater om å oppgi fangeleirene sine. Dette presset har vært sterkest mot leiren på Guantánamo, og fra 2004 har antallet fanger sunket der. Parallelt har fangetallet økt tilsvarende mye på Bagram.

USA forsøker å få Afghanistan til å overta fangene på Bagram, men Afghanistans regjering har ikke vært villig til å adoptere USAs bruk av fangestatusen fiendtlig kjempende, som både fratar fangene rettighetene som krigsfanger og som sivile fanger.
Trogoner

Beskrivelse

Trogoner er unike i måten tærne er arrangert, i det tå nummer tre og fire peker framover, mens nummer en og to peker bakover, mens hos de fleste andre treklatrende fugler, eksempelvis spetter, peker tå nummer en og fire bakover og to og tre framover.
Trogoner har myke, ofte fargerike, fjær. Kjønna har ulike fjærdrakter. Reira ligger i et hult tre eller i termittuer, det er 2 til 4 hvite eller pastellfarga egg i hvert kull.

Taksonoi

Trogonene er nærmest beslektet med Bucerotiformes (hornfugler, hærfugler og kakelarer) og Leptosomatiformes (kuroler).

Etymologi

Ordet 'trogon' kommer fra gresk og betyr 'biting' og refererer til det at trogoner gnager ut hull i tre til reirplass, slik som også nesehornfugl og hakkespetter gjør.

Utbredelse

Trogoner har spredt seg til tropisk skog i heile verda, med størst mangfold i Sentral- og Sør-Amerika. Slekten Apaloderma inneholder de tre afrikanske artene, og slektene Harpactes og Apalharpactes inneholder de asiatiske artene. Resten av trogonenen er neotropiske.

Atferd

Dietten består av insekt og frukt. De er vanligvis standfugler, likevel kan enkelte arter flytte seg rundt lokalt.
Voltalinux

Voltalinux er en tidligere Linuxdistribusjon fra Italia som var basert på Slackware. Distribusjonen benyttet pakkesystemet pkgsrc fra NetBSD. Distribusjonen ga Slackware-brukere tilgang til mer enn 5,000 NetBSD programvarepakker.
Voltalinux støttet plattformen i386.
Versjon 1.0 ble lansert 9. juni 2006. Versjon 2.1 ble lansert 9. juni 2008
Årefjorden

Årefjorden er en liten fjordarm i Ytre Oslofjord. Den strekker seg cirka 1,5 km nordover fra Årefjordtangen i Rygge kommune i Østfold.
Amfibier

Systematikk

Nålevende amfibier omfatter i vår tid tre ganske lett gjenkjennelige dyregrupper: Springpadder (haleløse amfibier), salamandere (haleamfibier, halepadder) og ormepadder (ormeamfibier). Disse tre gruppene er relativt nært beslektet. Fossiler og DNA-studier tyder på at de alle oppsto fra samme stamfar i perm eller trias.
I klassisk systematikk har disse amfibier status som klasse og de tre gruppene status som ordener, men amfibiene omfatter også en rekke utdødde former med stor variasjon i utseende og anatomi. De tre nålevende gruppene plasseres sammen i gruppen Lissamphibia, for å skille dem fra eldre fossile amfibier med usikker sytematisk tilknytning. De utdødde gruppene kalles ofte med en fellesbetegnelse for panserpadder. Inntil relativt nylig fantes det også en fjerde orden av amfibier tilknyttet de nålevende Lissamphibia, kalt Allocaudata, som rent anatomisk lignet på salamandere. Denne gruppen døde imidlertid ut i pliocen.
Amfibiene er søstergruppen til de resterende landlevende virveldyrene (amniondyrene).

To liv

Amfibiene gjennomgår en mer eller mindre komplisert utvikling fra de kommer ut av eggene og til de er ferdig utvokst. Rumpetrollene (larvene) er som regel utstyrt med gjeller (som hos ormepadder og salamandere beholdes hele livet), skjønt unntak finnes. De fleste haleløse amfibier og noen arter haleamfibier har ytre befruktning. Noen få amfibier føder levende unger, og fijitrefrosken og hele slekten Eleutherodactylus gjennomfører hele larveutviklingen i egget, og klekkes som små kopier av de voksne.

Anatomi og fysiologi

Lemmene er forskjellig utviklet; de mangler hos ormeamfibiene, er svakt utviklet hos de fleste haleamfibier, mens baklemmene hos de haleløse amfibiene ofte er kraftige springben. Ingen amfibier har mer enn fire fingre på forlemmene og fem tær på baklemmene. Hjertet har to forkamre og ett hjertekammer. Det er to sekkformete lunger, hvis indre overflate er glatt eller med korte utposninger; de er lite effektive, slik at dyrene for en stor del ånder med huden. Luft presses inn i lungene ved å heve en plate i gulvet i munnhulen. Lungene kan være redusert eller mangle helt, som hos Barbourula kalimantanensis blant de haleløse amfibier, lungeløse salamandere og to kjente tilfeller hos familien Hynobiidae) blant salamanderne, og en art akvatiske ormepadder.
Hodeskallen består delvis av brusk og har to leddknuter til virvelsøylen. Hos haleløse padder og halepadder er hodeskallen løslig sammenføyd med store åpninger, mens ormepaddene har en kompakt skalletak for å kunne ta seg fram gjennom jord. Det er primært ti par kranienerver til stede, et trekk til har til felles med fisk. Deres slektninger amniotiene har tolv par kranienerver. Tenner kan finnes på flere knokler i munnhulen; de er ganske små og kan mangle helt. Amfibiene er i dag i tilbakegang over store deler av verden.
Televisión Nacional de Chile

Tekniske detaljer

TVN sender via et 200+-sendernettverk som spenner over hele Chile og bruker kanalfrekvens 7 i hovedstaden Santiago.
TVN driver også en TV-kanal for utlandet, TV Chile, som kan tas inn via satellitt over hele verden.
Mats Hummels

Landslaget

Han ble tatt ut i Tysklands EM-tropp til EM i Frankrike 2016.
Han ble tatt ut i Tysklands tropp til VM i fotball 2018 i Russland.
5. mars 2019 ble det annonsert at han var ferdig på det tyske landslaget.
Taizhou kullkraftverk

Taizhou kullkraftverk er et kullkraftverk som ligger i Taizhou i provinsen Jiangsu i det østlige Kina. Det har en installert produksjonskapasitet på 2.000 MW fordelt på 2 turbiner. Anlegget stod ferdig i 2008. Operatør er China Guodian Corporation.
Anlegget må ikke forveksles med Zhejiang Taizhou kullkraftverk i provinsen Zhejiang.
Mia Mottley

Liv og virke

Mottley er jurist. Hun studerte ved London School of Economics i Storbritannia.
I 1991 gikk Mottley inn i politikken. Hun representerte partiet  Barbados Labor Party (BLP). Fra 1991 til 1994 var hun senatsmedlem. I 1994 ble hun valgt til parlamentet. Hun fikk straks regjeringsoppgaver og mellom 1994 og 2008 besatte hun en rekke ministerposter. Hun har vært  minister for utdanning, kultur og ungdom (1994–2001), justisminister og innenriksminister (2001–2006), visestatsminister (2003–2006) og minister for økonomi og utvikling (2006–2008). Fra 2008 til 2010 var hun partileder i BLP og opposisjonsleder i parlamentet. Hun gjenvant partiledervervet i 2013. Mottley var første kvinne både som justisminister og som opposisjonsleder.
Ved valget 24. mai 2018 vant BLP alle de 30 setene i House of Assembly. Hun ble tatt i ed som statsminister av generalguvernør Sandra Mason dagen etter valgseieren. Hun er første kvinnelige statsminister siden Barbados ble uavhengig av Storbritannia i 1966. Det var første gang i landets historie at kvinner besatte postene som både generalguvernør og som statsminister.
Misosuppe

Misosuppe (japansk: みそしる　みそ汁　味噌汁 misoshiru ) er en tradisjonell japansk suppe med fire hovedelemter. Disse er dashi, en japansk kraft, miso,en japansk fermentert bønnepuré laget av sojabønner, grønnsaker eller skalldyr og urter, krydder eller pynt. Hvilke grønnsaker og urter som tilsettes avhenger av region, årstid og personlig preferanse.

Tilberedningsmetode

Lag dashi. Tilsett de ingrediensene som trenger lengst oppvarmingstid. Ta miso i en øse eller liten bolle og ta litt av dashien fra kasserollen oppi slik at du får en tyktflytene saus. Hell miso og dashi blandingen litt og litt i dashien mens du rører forsiktig. Tilsett urter eller annen garnity. Misosuppe skal serveres så raskt som mulig.

Ingredienser skal komplementere hverandre

For andre ingredienser enn dashi og miso er det vanlig å velge seg to eller tre. En av disse blir valgt ut til å ha en mer fremtredene rolle i suppen. Fordelingen mellom denne ingrediensen og de andre blir ansett som viktige å tenke på. Kokken må tenke på om de fremhever de hverandres smak og om det er slik at en ingrediens flyter i suppa bør man velge en annen ingrediens som synker for å skape kontrast. Det blir også ansett som viktig å tilpasse suppen til årstidene. Derfor vil man om sommeren velge en letter miso og en mer aromatisk dashi og ferske sommergrønnsaker, mens man om vinteren velger en miso med kraftiger smak, en dashi som er mer rik på umami og mer rotgrønnsaker.
En typisk kombinasjon som er svært utbredd er katsuobushi dashi, hvit miso, tofu som er skåret i terninger, wakame, en type tang, og purreløk skåret i tynne skiver .
Bryting under Stillehavslekene 1999

Bryting under Stillehavslekene  1999. Bryting var en av flere sporter som var med i de ellevte stillehavslekene som ble arrangert i Guam i perioden 29. mai til 12. juni 1999. Det var første gangen som bryting var med på programmet under stillehavslekene. Det ble konkurrert i åtte vektklasser i fristil og åtte i gresk-romersk-stil, kun for menn. Fransk Polynesia ble beste nasjon med seks gullmedaljer foran Guam med en.
Kongenes tilbedelse

Kongenes tilbedelse kalles innen kunsten et motiv som forestiller de tre vise menn som uttrykker sin tilbedelse av det nyfødte Jesusbarnet. Innen den kristne kunst er motivet godt kjent, og mange kjente kunstnere har lage sine egne versjoner.
Evenrød skole

Evenrød skole var en bygdeskole mellom Evenrød og Veum i tidligere Glemminge kommune, senere Fredrikstad kommune. 
Skolen ble opprettet i 1873 på østsiden av Evenrødveien. Tomt ble utskilt fra gården Evenrød, eiet av Glemminges ordfører, Michael Henriksen (1837-1919). I 1922 ga sønnen Morten Evenrød (1881-1959) tomt på vestsiden av veien til dagens bygning i Evenrødveien 82. Skolen ble åpnet i 1923, og da ble den gamle Veum skole på den andre siden av veien gjort om til lærerbolig. Evenrød skole hadde da fire klasseværelser, sløydrom og lærerværelse. 
Frem til nedleggelsen i 1990, da Ambjørnrød skole ble åpnet, fungerte den som barneskole. Skolebygningen ble solgt til Fredrikstad Handicapidrettslag i 1991.
Combat Rock

Bakgrunn

Combat Rock var opprinnelig ment å bli gitt ut som et dobbeltalbum med arbeidstittelen Rat Patrol from Fort Bragg, men ideen ble forkastet etter indre uenigheter i bandet. Mick Jones produserte den første miksen, men resten av medlemmene var misfornøyd med resultatet og gav produsentjobben til Glyn Jones i stedet. Den originale miksen har siden utallige ganger sirkulert på uoffisielle utgivelser.
I Storbritannia klatret albumet til en andreplass og klarte tilsammen 23 uker på listene. Albumet nådde en 7.-plass i USA, og tilbrakte 61 uker på listene der og klarte en platinum.
Som forgjengeren Sandinista! hadde katalognummeret en politisk referanse. Combat Rocks katalognummer var 'FMLN2', et akronym for det venstreradikale 'Frente Farabundo Martí para la Liberación Nacional' eller FMLN i El Salvador.
I januar 2000 ble dette albumet og resten av The Clashs katalog remasteret og sluppet ut på CD.
Xilinhot

Xilinhot (kinesisk: 锡林浩特 ; pinyin: Xīlínhàotè) er et byfylke i ligaen (prefekturet) Xilin Gol i den autonome region Indre Mongolia i Folkerepublikken Kina.
Befolkningen var på 136 870 innbyggere i 1999.

Samferdsel

Kinas riksvei 207 begynner i Xilinhot og løper sørover til Hai'an på sørkysten av provinsen Guangdong i Sørkina.
Kinas riksvei 303 ender opp her. Den løper fra Ji'an i Jilin til Xilinhot.
Bygstad

Bygstad er en bygd vest i Gaular kommune i Sogn og Fjordane. Stedet ligger innerst i Dalsfjorden, ca. 20 km fra Førde som er regionssenter i Sunnfjord. Til Bergen er det ca. 150 km.
Førde lufthamn, Bringeland ligger i Bygstad.

Geografi og natur

Bygstad er kjent for sin rike natur ved elva Gaula, fjorden Dalsfjorden og fjellet Kvamshesten. Kvamshesten er et naturlig midtpunkt i Bygstad og mottar besøkende fra verden over.
Norges eldste laksetrapp ligger i Osen, Bygstad.

Fotball

Bygstad pleide å ha et eget fotballag, som senere gikk sammen med Sande og dannet Gaular IL, som pr. 2014 ligger i 6. divisjon. Det eneste gresstadionet i Gaular ligger i Osen og var frem til bebyggelsen av kunstgressbanen på Sande hovedbanen i kommunen. Det gamle sagbruket i Bygstad har blitt omgjort til en kunstgresshall og blir brukt til trening om vinteren.
Hedworth Meux

Bakgrunn

Hedworth Meux var sønn av George Lambton, 2nd Earl of Durham og hans hustru Beatrix Frances Hamilton (datter av James Hamilton, 1st Duke of Abercorn). Hedworth Lambton fikk sin utdannelse ved Cheam School før han begynte som kadett i 1870 ombord på HMS Britannia.

Militær

I løpet av de neste 20 årene ble han stadig forfremmet og han fikk mye erfaring fra Øst-India og Middelhavet. Meux var stasjonert langs den egyptiske kysten på tidspunktet for bombingen av Alexandria. Meux var en nær venn av den daværende prinsen av Wales, senere Edward VII. I 1897 ledet han en av de største krigsskipene på den tiden, HMS Poweful, på en reise til Kina. På hjemturen til Storbritannia i 1899 ble Meux beordret til byen Durban i Sør-Afrika på et viktig tidspunkt under den andre boerkrig som begynte i 1898. Meux stoppet også ved Mauritius, og på eget initiativ plukket han opp en hel bataljon soldater som var utstasjonert der.
I april 1910 giftet Meux seg med enken etter Henry Cadogan kort tid etter at han kom tilbake til England fra hans reise til Kina, og kun noen få måneder senere arvet han en betydelig formue da Lady Meux døde. I 1911 endret Meux sitt etternavn ved kongelig konsesjon. Da den første verdenskrig brøt ut ble Meux tildelt ansvaret for kommunikasjon over Den engelske kanalen, herunder transport fra de britiske styrkene som krysset kanalen på deres vei til Frankrike.
Hedworth Meux holdt noen taler i parlamentet på vegne av den britiske marinen, men han var egentlig ikke interessert i noen form for parlamentarisk arbeid  og han pensjonerte seg ved det parlamentariske valget som ble avholdt i desember 1918. 
Da Meux pensjonerte seg fra marinen fikk han mer tid til sin langvarige interesse for hester og hesteløp. For et kvart århundre hadde han avlet frem sine egne hester. Meux døde i september 1929 på Danebury, en eiendom han hadde kjøpt, og som ligger i Hampshire. Hans lange maritime tjeneste for Storbritannia gjorde ham til en kjent skikkelse i hjemlandet. Meux ble regnet som en meget dyktig sjø-offiser med en sterk og selvstendig karakter, men på ingen måte en typisk sjøoffiser.
Ødegård gamle gravplass

Ødegård gamle gravplass (eller Ødegård gamle kirkegård) er en gravlund i Smøla kommune. Den ble etablert i 1910 og ligger sørøst for Edøy kirke, på sørsiden av fylkesvei 669.
Holzminden

Holzminden er en by i Niedersachsen i Tyskland. Byen hadde 20 073 innbyggere i 2011 og er administrasjonssenter for Landkreis Holzminden. Byen ligger rett med elven Weser. Holzminden ligger rett med grensen til den mest folkerike tyske delstaten, Nordrhein-Westfalen. Etter endt soning bodde Nikolaus der livet ut. Valget om å bo der henger mye med at han ikke ble arkebussert, da den groveste anklagen mot ham ikke lot seg bevise.